Isigidimi Sama-Xosa

ipepa Lama xosa Pambili nto zak’wetu!

Lenyanga.

Lihlaulelwa 4s.
ngonyaka kwase kuqaleni.

Vol. XIII. LOVEDALE, SOUTH AFRICA, MAY 1, 1883.

No. 151

AMAGOSA E “SIGIDIMI”

*Amatole Basin*

*Bedford*

*Butterworth ......
Cradock .........
Edendale, Natal*

*Farmerfield*

*Fort Peddie*

*Graham's Town*

*Gilton*

*Glen Grey*

*Gatberg .........*

*Graaf Reinet*

*Heald Town ......
Humansdorp*

*Keis Kama Hoek*

*King Williamstown ...
Maritzburg, Natal
Oxkraal*

*Pearston .........
Perksdale*

*Port Alfred ......
Port Elizabeth*

*Queen's Town*

*Somerset Bast ......
Southey ville, Ebatenjini
Tsomo, Transkei......
Uitenhage .........*

*Whittlesea*

 Rev. Samuel Ntsiko.

 Mr. Martinus Jantjes.

„ Geo. Pamla.

„ Booy Kwaza.

„ Saul Msane.

„ Anderton Ngesi.

„ George Nqana.

„ Ntozini Ntshona.

„ James Kivit.

„ James Pelem.

„ Maneli Mabandla.

„ W. P. Momoti.

Rev. G. Kakaza.

Mb. J. W. Nkomo.

„ J. William Gawler.

„ Enoch Booy.

Rev. John Bruce.

Mb. Thomas Matumbu.

„ Robert Plaatjes.

„ Benj. Sakuba.

„ Ernest Nquka.

„ J. S. Adams.

„ K. Zozi.

Rev. Daniel Malgas.

Mr. January J. Taho.

„ Peabce Mtyoba.

„ Simon Ntlabati.

„ I. W. Wauchope.

Rev. Moses September.

MR. William Mciteka.

Isigidimi Sama-Xosa

*NGOLWESI-BINI, MAY1,* 1883.

PESHEYA KWE NCIBA.

Abantu abateta ngesimo somhlaba nentlalo yabantu ba Pesheya kwe Nciba, badla ngokwenza iziqiti ezitatu, sibe sodwa esi sama Mfengu, sibe sodwa esa Batembu abapezulu, abakolisa ukubizwa ngo Matanzima, ize sibe sodwa esase Dutywa uquka no Gcaleka. Ufika okunene umhambi afumane isahluko esitile entlalweni yabantu bezo ndawo, kuti kulo msebenzi wokukanya bange abanye bangxamele nto itile yawo, oya kufika abanye bengayi kutalele. Kula mazwi alandelayo sifuna ukukankanya indawo zibe mbalwa ezolo hlobo, sitete ngokukodwa ngesi siqiti sama Mfengu nesa Batembu abapezulu.

Kukafuti nje silihamba elozwe sifike sapaula nto mbini esiti umqulu wesi sase Mamfengwini uzikutalele. Eyokuqala yimfundo yabantwana. Umhambi ufike abone ukuba yonke imifulana yakona inezindlu zezikolo, eminye inazo ngambini. Kanti akungena ngapakati uya kukolisa ukufumana iqela elimnandi labantwana, abanye ingabantwana abasebeqinile, abancotulwe emisebenzini ngo yise no nina. Kuko nendawo ezinjenge Tsomo, ne Gcuwa, ne Zazulwana, ezike zanamatuba amade zine titshere ezipilileyo obungafumana kuko namadodana aqinileyo ase mfundweni. Kweso sitili imfundo ayenziwanga into yentsatsbana zase sikolweni, zama gqoboka, ifike yaba yinto yabantu bonke. Ke impawn zokuxatisela imfundo ezinje ngezi sizitetayo uya kufika zinqabile, kwezinye indawo; uya kukolisa ukuti nalapo sikoyo kona isikolo, ubone ugquqwana Iwabantwana, intwana ezingati ziketwe ngokuba zingekabi naluncedo kubazali bazo. Eso sikalazo sokuyifunzela i titshere nge

ntsana, singapezulu nganeno kwe Nciba; kodwa ke ufika uqubisane naso wakuwelela kwesi kube kuke kusitiwa sesika Levey. Ema Mfengwini into elunge nemfundo esayidelayo kukuba kungeko zakiwo zifanelekileyo zoku fundisela; enye yeyokuba umqulu we titshere zakona ungena mfundo ipilileyo, inkoliso yazo ayisazi ne *Sigidimi* esi, singasateti ngamanye amapepa endaba.

Eye sibini into esiyi ncomayo kuwo lama Mfengu kuku kutalela indlela zenqwelo. Ngexesha lonke osa hamba kona ungeqondi ukuba ngoku upumile kwelaba mhlope wangena kwelaba ntsundu. Ezinye indlela ungazixalela nganeno kwe Nciba kunanga pesheya. Kekaloku waku kangela kwezinye izinto zoku kanya iliso lako liya kudaniswa kakulu, ude ube unyukele ko Levey no Cumming. Siti ke e Batenjini umhambi ufike akudele ukuqatyukelwa kwe mfundo, azidele indlela, aze kodwa akolwe akufika ezindlwini. Uya kulibona lisanela inani lengxande ngokukodwa akufika ngase zikolweni, alike kuko namadoda azindlu zifaneleke kunene ngapandle nangapakati, izindlu eziti xa umntu zisambiza emgama agqibe ukuba zezabe Lungu. Kunjalo nje amanye amadoda akona ati naxa esenza umnquba wokulalisa kanti uya kuba luxande. Kanti ke kwesi sasema Mfengwini ufumana izikulu kusoloko zisaququbele emanqugwaleni, zisiti nezenza ingxande, zingatsaleli ekutini mazenze into ebukekayo. Ngangoko sikumbulayo xa kubalwe izindlu angati umntu akugqiba eka Ndema kwa Mfula abe ugqibile, ukuba akafuni kwenza *umhlaumbi.*

Into yesi bini esifike sayincoma e Batenjini, asayi fumana kwezinye indawo, kukutanda ucando lomhlaba. Amadoda akona anxakamele ukupuma ezilalini afumane iziqwenga zemihlaba eziya kuba yimihlaba yawo. Ke ema Mfengwini uti wakuva ukuteta kwamadoda amakulu ngoku candwa komhlaba kunge kuteta abantwana, bange bacimile. E Batenjini kuse kumzuzu uqondwa umhlaba onesiqiniselo sawo, esinegama lomniniwo, ukuba yinto. Kute kona emva kwezi zipitipiti zike zako kwangokunye. Ama Mfe- ngu asazi ukuba aya kuda avuswe yinina, kodwa tina safika ekobudala, sati sakuwashukumisa asuka apupa amapupa.

Into yokugqibela esiza kuyi kankanya kwezo sizibonileyo yimfuyo nezilimo. Ema Mfengwini sifike kusatshelwe ezimbeni, intsimi yezimba isuke emlanjeni yeza kuma ebaleni, kungeko nto ngapaya kwalo ngapandle kombona. E Batenjini sifike umzi usanela ukungena kozi ngqolowa nozi habile, nezinye izilimo ezilolo luhlobo. Umntu ongu mntu kona akatsho ukuti ulimile xa angena ntsimi iqinileyo yozi ngqolowa, babe bekungxamele nokufumana intlobo ezinobom zengqolowa. Emfuyweni kukwanjalo ukungxama kwamadoda ase Batenjini ukunga angafumana izinto ezikangeleka kakuhle. Ema Mfengwini ngapandle kuka Felt­man asazi mntu wumbi ongafika enamahashe abukekayo. Yonke enye impi, namadoda azizima-mhlaba akona, ungafika ekwele kwimigqutsubana apa oyibona usemgama ukuba yeyomntu ontsundu. Sake ngenye imini sadlula kwa Levey kuko imbizo kona, safika isihashe sizalisile, lasuka iliso lahiliza kwanga kuse mbonisweni; ati namanxila, into ezagoduka zihexa pezu kwamahashe zite ngxeke imilomo, aba ekwinkabi nemazi ezifanelekileyo. Sasuka sakumbula umhla esadlula ngawo e Luxwesweni nase Gcuwa, mhla iliso ladikwa zingxukumana apa esingafuni nokukucaza ukumila kwazo. Lamazwi make siwashiye apo ke okwanamhla.